*Jézus pedig így felelt nekik: „Amit én tanítok, az nem tőlem származik, hanem attól, aki elküldött engem.*  (Jn 7,16)

A kíváncsiság akkora volt, hogy meg is kérdezték hol tanult. Ez azt is jelenti, hogy tanítása olyan értékeket tartalmazott, amelyeket elismertek és talán tovább is akartak adni. Jézus válasza egész őszinte: a tanításom a Küldő tanítása, a Mennyei Atyáé.

Jézus tanítása tehát bemutatta az Atyát. Azokat a dolgokat, amelyeket Ő értékesnek tart. Azokat, amelyek az Ő szemében fontosak az emberek, mint teremtményei számára. Tervét és célját az emberrel. Válaszait az egyén gondjára, problémájára, a nemzetek, sőt az egész világ számára. Ezekből annyit, amennyi ott az adott helyzetben szükséges volt, érthető volt. Amit Jézus mondott az Atya tanítása volt. Ennek egy részét lejegyeztek a Bibliába. Azt is, és a további kijelentéseket is a Szent Szellem által érhetjük meg, Aki ma is Isten tekintélyével magyarázza az Igét. Mindenkinek. *Vadon Gyula*